SET ปิดวูบ 29 จุด สะท้อน MSCI ลดน้ำหนักลงทุนหุ้นไทย – วิตก “โควิด” ระบาด
SET ปิดวูบ 29 จุด สะท้อน MSCI ลดน้ำหนักลงทุนหุ้นไทย – วิตก “โควิด” ระบาด
30 พ.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,408.31 จุด ลดลง 29.47 จุด (-2.05%) มูลค่าการซื้อขาย 120,486.50 ล้านบาท
10 หุ้นกดดัชนีวันนี้

ด้านนักวิเคราะห์ เปิดเผยว่า ตลาดหุ้นไทยวันนี้ปรับตัวลงใกล้เคียงกับตลาดหุ้นในภูมิภาคเอเชียที่ปรับลงราว 2% รับผลจาก MSCI ปรับน้ำหนักการลงทุน โดยตลาดบ้านเราถูกปรับลดน้ำหนักด้วยและยังมีความวิตกเกี่ยวกับความขัดแย้งระหว่างจีนและสหรัฐฯ
นอกจากนี้ สถานการณ์การแพร่ระบาดไวรัสโควิด-19 ทั้งในประเทศ และต่างประเทศก็ยังเป็นปัจจัยกดดันตลาดฯ โดยขณะนี้ต้องรอดูความคืบหน้าของหญิงไทยใน จ.เชียงใหม่ ติดเชื้อไวรัสโควิด-19 จากเมียนมาอาจเป็นกรณี super spreader หลังเดินทางไปหลายแห่งก่อนตรวจยืนยันการติดเชื้อ อีกทั้งในวันที่ 2 ธ.ค.ต้องติดตามศาลรัฐธรรมนูญนัดวินิจฉัยความเป็นรัฐมนตรีของ พล.อ.ประยุทธ์ จันทร์โอชา นายกรัฐมนตรี และรมว.กลาโหม กรณีที่ใช้บ้านพักทหารหลังจากเกษียณอายุราชการแล้ว
ด้านตลาดหุ้นในยุโรปที่เทรดบ่ายนี้ในช่วงเปิดเทรดต่างปรับตัวลง แต่หลังจากนั้นเริ่มมีแรงซื้อกลับเข้ามาบ้าง ทำให้ตลาดยุโรปเคลื่อนไหวทั้งในแดนบวก-ลบ
แนวโน้มการลงทุนในวันพรุ่งนี้ (1 ธ.ค.) คาดว่า ตลาดฯมีโอกาสฟื้นตัวขึ้นได้บ้าง แม้ว่าจะมีปัจจัยการเมืองถ่วงอยู่ โดยให้แนวรับ 1,405 จุด ส่วนแนวต้าน 1,420-1,425 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA  มูลค่าการซื้อขาย 7,635.88 ล้านบาท ปิดที่ 231.00 บาท ลดลง 5.00 บาท
PTT มูลค่าการซื้อขาย 4,389.55 ล้านบาท ปิดที่ 40.00 บาท ลดลง 1.75 บาท
STGT มูลค่าการซื้อขาย 4,062.07 ล้านบาท ปิดที่ 75.25 บาท ราคาไม่เปลี่ยนแปลง
KBANK มูลค่าการซื้อขาย 4,057.25 ล้านบาท ปิดที่ 110.00 บาท ลดลง 3.50 บาท
CPALL มูลค่าการซื้อขาย 3,778.22 ล้านบาท ปิดที่ 60.50 บาท ลดลง 1.25 บาท